סברינה קרפנטר

2011–2012: תחילת הקריירה

התפקיד הראשון של קרפנטר היה בשנת 2011, היא קיבלה תפקיד אורח בסדרה "חוק וסדר: מדור מיוחד" בתפקיד פאולה. באותה שנה קרפנטר הופיעה בשידור חי בתחנת הטלוויזיה "הונאן שידור מערכת". שנה לאחר מכן, קיבלה תפקיד משני בסדרה "פיניאס ופרב" בה דיבבה את סיסי. כמו כן, קרפנטר קיבלה תפקיד ראשי בסרט "נובס" בתפקיד ברטיני.

2013–2015: העולם של ריילי ו-Eyes Wide Open

בשנת 2013 קיבלה קרפנטר תפקיד בסרט "קרניים" לצד דניאל רדקליף, ג'ונו טמפל, ג'יימס ראמר ומקס מינגלה. היא שיחקה את מרין ויליאמס בצעירותה. באותה שנה קרפנטר ביצעה את השיר "Smile" לסרט "טינקרבל" ואת השיר "All You Need" לתוכנית הטלוויזיה "הנסיכה סופיה הראשונה". כמו כן, קרפנטר קיבלה תפקיד משני בסדרה "משחקי גודווין" בתפקיד קלואי גודווין בצעירותה.
בשנת 2014 החלה קרפנטר לשחק בסדרת הטלוויזיה של ערוץ דיסני "העולם של ריילי" לצד רוואן בלנצ'ארד, בן סבג', דניאל פישל ופייטון מאייר. "העולם של ריילי" היא סדרת המשך לסדרת הטלוויזיה המצליחה "ילד פוגש עולם".
באותה שנה הוציאה סברינה את הסינגל הראשון שלה שנקרא "Can't Blame a Girl for Trying" שכתבה לה מייגן טריינור. לאחר מכן הוחלט שסברינה ורוואן בלנצ'ארד ישירו את שיר הנושא של "העולם של ריילי". באותה שנה סברינה כתבה את שיר הנושא לסרט "החבר המושלם שלי".
ב-14 באפריל 2015 שוחרר אלבום הבכורה שלה "Eyes Wide Open", מתוכו בלט הסינגל "We'll Be The Stars" שיצר שלושה חודשים לפני כן.
בדצמבר 2015 זכתה קרפנטר בפרס דיסני מוזיקה בקטגוריה "Best Crush Song" על השיר "Can't Blame a Girl for Trying". באותו חודש החלה קרפנטר לשחק את וונדי בהפקת המחזה של "פיטר פן וטינקר בל: חג המולד של פיראט" לצד קווין קווין, קורי פוגלמניס ואוגוסט מטורו.

2016–2017: EVOLution

ב-14 באוקטובר 2016 שוחרר אלבומה השני "EVOLution", שמתוכו בלט הסינגל "On Purpose", שיצא כבר ב-29 ביולי לשנה זו.
בשנת 2016 החלה לדבב את מליסה צ'ייס בסדרה "חוקי המרפי של מילו" מבית היוצרים של "פיניאס ופרב".
בשנת 2017 העלה ערוץ דיסני לאוויר את הסדרה "אנדי". ערוץ דיסני החליט שקרפנטר תשיר את שיר הנושא (היא אינה משחקת בסדרה). קרפנטר שיתפה פעולה עם להקת "Vamps", קרפנטר והלהקה היו בסיבוב הופעות ברחבי אירופה.
ביוני 2017 חיממה קרפנטר את ההופעה של אריאנה גרנדה בברזיל.
בשנת 2017 שיחקה קרפנטר תפקיד אורח בסדרת הטלוויזיה הארגנטינאית "סוי לונה" בתפקיד עצמה. בנוסף, התארחה באלבומה הרביעי של לינדזי סטירלינג כאשר השניים שרו את השיר "You're a Mean One, Mr. Grinch" מתוך האלבום " Warmer in the Winter". 
ב-7 ביולי 2017 הוציאה את השיר "Why". באוגוסט 2017 התארחה במופע של ג'ימי פאלון, ושם היא שרה את השיר.

2018–היום: Singular

במרץ 2018 הוציאה את השיר "Alien" בשיתוף פעולה עם הזמר ג’ונס בלו. ביוני 2018 הוציאה את הסינגל "Almost Love". השיר זכה ללמעלה משתי מיליון צפיות תוך פחות מיום.
ב-2018 שיחקה בסרט הקולנועי “השנאה שנתתם” המבוסס על הספר באותו שם. הסרט יצא לאקרנים בארצות הברית ב-19 באוקטובר באותה שנה. בסרט היא משחקת ילדה לבנה בשם היילי, חברה טובה של סטאר, כוכבת הסרט. באותה שנה שיחקה גם בסרט “ההיסטוריה הקצרה של הדרך הארוכה", בו היא משחקת את נולה החיה בקראוון. הסרט יצא לאקרנים בהקרנת בכורה בפסטיבל הסרטים "טריבקה" שיתקיים ב-24 באפריל עד 5 במאי.
האלבום השלישי של קרפנטר יצא לאור בשני חלקים "Singular: Act I" ו-"Singular: Act II", החלק הראשון שוחרר ב-8 בנובמבר 2018 והחלק השני שוחרר ב-19 ביולי 2019. 
האלבום כולל את הסינגל "almost love" שיצא בתחילת יוני 2018 ועוד שני סינגלים שיצאו בשבועיים לפני יציאת האלבום "Paris" ו-"Bad Time". 
בחלק הראשון של האלבום יש שיתוף פעולה עם השחקן, והזמר אמיר מיטשל-טואנס אשר הכירה אותו בצילומי הסדרה ״העולם של ריילי״ בו הוא שיחק את דמותו של זיי. קרפנטר חשפה שבחלק השני יהיו עוד שיתופי פעולה.
במרץ 2019 העלתה את השיר הראשון מהחלק השני של האלבום והוא נקרא "Pushing 20", יחד איתו גם הופיעה עם שיר חדש אחד בשם "Exhale" בסיבוב ההופעות שלה.
ביוני 2019 קרפנטר הוציאה את השיר השלישי שלה "In My Bed" שגם הוא כלול בחלק השני של אלבומה השלישי "Singular".
בספטמבר 2019 יצא סרט קולנוע בכיכובה בשם "נערה גבוהה" בו גילמה דמות בשם הרפר. ביוני גם החלה להצטלם לסרט "לעבוד על זה", שיעלה לנטפליקס, בו תשמש קרפנטר גם כמפיקה בפועל לצד אלישה קיז.